CELEX: 32020D0402(01)
Language: el
Date: 2020-04-01 00:00:00
Title: Απόφασητης Επιτροπής της 1ης Απριλίου 2020 σχετικά με την τροποποίηση της απόφασης 2017/C 287/03 για τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου 2020/C 110/04

2.4.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 110/4
               
            
         ΑΠΟΦΑΣΗΤΗΣ ΕΠΙΤΡΟΠΗΣ
         της 1ης Απριλίου 2020
         σχετικά με την τροποποίηση της απόφασης 2017/C 287/03 για τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου
         (2020/C 110/04)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την απόφαση 2009/427/ΕΚ της Επιτροπής, της 3ης Ιουνίου 2009, σχετικά με τη σύσταση ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (1), και ιδίως το άρθρο 4 παράγραφος 2,
         Εκτιμώντας τα ακόλουθα:
         
                     (1)
                  
                  
                     Με την απόφαση 2009/427/ΕΚ η Επιτροπή συγκρότησε την ομάδα εμπειρογνωμόνων για την παροχή τεχνικών συμβουλών στον τομέα της βιολογικής παραγωγής (στο εξής: ομάδα).
                  
               
                     (2)
                  
                  
                     Με την απόφαση 2017/C 287/03 της Επιτροπής (2), ο κατάλογος των εμπειρογνωμόνων που διορίζονται ως μέλη του εφεδρικού καταλόγου υποψηφίων για την ομάδα καταρτίστηκε δυνάμει του άρθρου 4 παράγραφος 2 της απόφασης 2009/427/ΕΚ και σύμφωνα με το πεδίο εφαρμογής του κανονισμού (ΕΚ) αριθ. 834/2007 του Συμβουλίου (3).
                  
               
                     (3)
                  
                  
                     Ο κανονισμός (ΕΚ) αριθ. 834/2007 καταργήθηκε με τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου (4). Ισχύει, μεταξύ άλλων, για το θαλασσινό αλάτι και άλλα άλατα για τρόφιμα και ζωοτροφές, που δεν περιλαμβάνονταν στο πεδίο εφαρμογής του κανονισμού (ΕΚ) αριθ. 834/2007.
                  
               
                     (4)
                  
                  
                     Δυνάμει του άρθρου 21 παράγραφος 1 του κανονισμού (ΕΕ) 2018/848, έχει ανατεθεί στην Επιτροπή η εξουσία να εκδίδει κατ’ εξουσιοδότηση πράξεις για την προσθήκη λεπτομερών κανόνων παραγωγής για το θαλασσινό αλάτι και άλλα άλατα για τρόφιμα και ζωοτροφές. Δυνάμει του άρθρου 2 στοιχείο β) της απόφασης 2009/427/ΕΚ, η ομάδα εμπειρογνωμόνων επικουρεί την Επιτροπή στην ανάπτυξη νέων κανόνων παραγωγής.
                  
               
                     (5)
                  
                  
                     Για να επικουρηθεί η Επιτροπή στην ανάπτυξη κανόνων παραγωγής για το θαλασσινό αλάτι και για άλλα άλατα για τρόφιμα και ζωοτροφές, θα πρέπει να συσταθεί υποομάδα με εμπειρογνωσία στην παραγωγή αλατιού, σύμφωνα με το άρθρο 5 παράγραφος 2 της απόφασης 2009/427/ΕΚ. Οι εμπειρογνώμονες στον τομέα της παραγωγής αλατιού θα πρέπει να συμπεριληφθούν στον εφεδρικό κατάλογο που έχει καταρτιστεί με την απόφαση 2017/C 287/03.
                  
               
                     (6)
                  
                  
                     Δυνάμει του άρθρου 4 παράγραφος 2 της απόφασης 2009/427/ΕΚ και σύμφωνα με την πολιτική της Επιτροπής σχετικά με τη διαφάνεια, δημοσιεύτηκε πρόσκληση υποβολής υποψηφιοτήτων για εμπειρογνώμονες στο μητρώο των ομάδων εμπειρογνωμόνων της Επιτροπής και άλλων παρεμφερών οργάνων. Οι φάκελοι που υπέβαλαν οι αιτούντες αξιολογήθηκαν και βάσει της αξιολόγησης επιλέχθηκαν τέσσερις εμπειρογνώμονες στον τομέα της παραγωγής αλατιού οι οποίοι θα προστεθούν στον κατάλογο των εμπειρογνωμόνων που διορίζονται ως μέλη του εφεδρικού καταλόγου υποψηφίων.
                  
               
                     (7)
                  
                  
                     Για να ολοκληρωθεί η διαδικασία επιλογής, η Επιτροπή θα πρέπει να προσθέσει τους εν λόγω εμπειρογνώμονες στον εφεδρικό κατάλογο υποψηφίων,
                  
               ΑΠΟΦΑΣΙΖΕΙ:
         
            Άρθρο 1
            Στον κατάλογο με αλφαβητική σειρά των εμπειρογνωμόνων που διορίζονται ως μέλη της ομάδας των υποψηφίων στο μέρος Β του παραρτήματος της απόφασης 2017/C 287/03 της Επιτροπής, προστίθενται τα ακόλουθα ονόματα:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 1η Απριλίου 2020.
            
               
                  Για την Επιτροπή
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 139 της 5.6.2009, σ. 29.
         
            (2)  Απόφαση 2017/C 287/03 της Επιτροπής για τον διορισμό των μελών της ομάδας εμπειρογνωμόνων για την παροχή τεχνικών συμβουλών στον τομέα της βιολογικής παραγωγής και την κατάρτιση εφεδρικού καταλόγου (ΕΕ C 287 της 31.8.2017, σ. 3).
         
            (3)  Κανονισμός (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (ΕΕ L 189 της 20.7.2007, σ. 1).
         
            (4)  Κανονισμός (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου (ΕΕ L 150 της 14.6.2018, σ. 1).